كثرات الهضرة ف إسرائيل على الفضايح الجنسية والتحرش بالنساء من قبل رئيس الوزراء الراحل، شيمون بيريز، وتداولت وسائل الإعلام أحاديث وحوارات على ملفات التحرش الجنسي ديالو. ونقلت القناة العبرية “الـ12′′، البارح السبت، عن العضوة السابقة بالكنيست الإسرائيلي، كوليت أفيتال، تعرضها لمضايقات جنسية وتحرش من قبل شيمون بيريز، فاش تلاقاتو ف مكتبه هادي 40 عام. ودارت القناة العبرية حوار مع أفيتال، وقالت العضوة السابقة عن حزب العمل والقنصل العام الإسرائيلي السابق في نيويورك، أن بيريز تحرش بها جنسيا، أكثر من مرة، وزادت أنه ثبتها وحط يديه تحت قميجتها، ودفعها مع الحيط، ودفعاتو وهربات، واكدات أن عندها ذاكرة رهيبة على هاد الواقعة. ويشار إلى أن بزاف ديال وسائل الإعلام العبرية تناقلت الحوار اللي دارتو كوليت أفيتال مع القناة العبرية، وخرجت بعناوين مختلفة على هاد الواقعة. 
روينة ف إسرائيل بعدما خرجو بزاف ديال قصص تحرش شيمون بيريز بعيالات